NFL-sesongen i 2019

Spillerbevegelser

Overgangsvinduet for NFL-sesongen 2019 begynte 13. mars. 8. mars kunne klubber gi bud på restricted free agents og sette en Minimum Salary Tender for å beholde eksklusiv forhandlingsrett på spillere hvis kontrakter gikk ut i 2018 og som hadde mindre enn 3 sesonger som free agent. Lag måtte være under øønnstaket ifølge "Top 51"-definisjonen (de 51 best betalte spillerne på laget må han et kombinert lønnstak.) 11. mars kunne klubber kontakte og begynne forhandlinger med spillere som skulle bli unrestricted free agents sine agenter.

Draft

NFL Draft i 2019 avholdes fra 25. til 27. april i Nashville, Tennessee. Arizona Cardinals valgte quarterback Kyler Murray fra Oklahoma med første pick i draftet.

Sesongoppkjøring

Treningsleirer for 2019-sesongen blir avholdt fra slutten av juli ut august. Lagene startet treningsleirene senest 15 dager før deres første sesongoppkjøringskamp.
Pro Football Hall of Fame Game, hvor Denver Broncos slo Atlanta Falcons 14–10, ble avholdt 1. august 2019 og sendt nasjonalt av NBC. Kampen ble spilt i Tom Benson Hall of Fame Stadium i Canton, Ohio, samme by hvor NFL ble stiftet 99 år tidligere. Eier Pat Bowlen og tidligere cornerback Champ Bailey representerte Broncos i årets Pro Football Hall of Fame, og Tony Gonzalez representerte Falcons.
17. august spilte Dallas Cowboys mot Los Angeles Rams spiller en av sine sesongoppkjøringskamper i Aloha Stadium i Honolulu, Hawaii, hvor Pro Bowl tidligere har blitt avholdt.
Den 23. august spilte Oakland Raiders hjemme mot Green Bay Packers i Investors Group Field, hjemmebane for CLFs Winnipeg Blue Bombers; dette var den første NFL-kampen i Canada siden slutten av Bills Toronto Series i 2013. Mosaic Stadium i Regina, Saskatchewan var også et alternativ for kampen, og lagene sikret byens støtte samt støtte fra lokal idrettspromotør On Ice Management, men Saskatchewan Roughriders la ned veto mot forslaget; Roughriders var bekymret for at det var umulig å omgjøre banen fra NFL- til CFL-standard i tide for deres hjemmekampe 24. august. (Winnipeg Blue Bombers spiller borte den uken, så der er derfor ingen konflikt med dem.) Like før kampen avgjorde NFL at kampen skulle spilles på en 80 yard lang bane (for første gang siden 1932), ettersom at flyttingen av målstengene hadde ført til utrygge tilstander i begge lags endzone. Kampen hadde heller ingen avspark, og lagene begynte heller sine drives på egen 15 yard. Raiders vant kampen 22–21. 33 spillere fra Packers nektet å spille på underlaget, inkludert startende quarterback Aaron Rodgers.

Fleksibel planlegging på lørdager

Da sesongens terminliste ble utgitt 17. april annonserte ligaen lørdagskamper i uke 16. Nøyaktige klokkeslett for disse kampene blir annonsert senest i uke 8. Ut av de følgende fem kampene - 49ers–Rams, Bills–Patriots, Lions–Broncos, Raiders–Chargers, og Texans–Buccaneers - vil tre bli flyttet til lørdag 21. desember på NFL Network, mens de gjenværende to spilles på søndag 22. desember enten på CBS eller Fox.

Sluttspill

Sluttspillet i 2019 begynner helgen 4.–5. januar 2020 med Wild Card-runden. De fire vinnerene i disse kampene møter de to høyeste seedsene i hver conference i divisjonsrunden, som spilles 11.-12. januar. Vinnerene av disse kampene går videre til Conference Championships-kampene som spilles 19. januar. Pro Bowl i 2020 spilles i Camping World Stadium i Orlando den 26. januar og dekkes av ESPN. Super Bowl LIV spilles 2. februar i Hard Rock Stadium i Miami og dekkes av Fox.
Klokkeslett for avspark i divisjonsrunden 12. januar flyttes til 15:00 og 18:30 ET (samme klokkeslett som kamper i Conference-runden), fra 13:00 og 16:30 som har vært klokkeslett for avspark i tidligere sesonger.

Andrew Luck pensjonerer seg

Nyheten om at quarterback Andrew Luck skulle pensjonere seg overrasket mange da det ble annonsert under den tredje sesongoppkjøringskampen til laget hans, Indianapolis Colts. Han ble buet av banen, og under pressekonferansen etter kampen viste han til både mentale og fysiske problemer som hovedårsakene til at han trakk seg fra sporten. Luck ble utpekt til NFL Comeback Player of the Year Award i 2018.

Kontrovers rundt Antonio Brown

Wide receiver Antonio Brown havnet midt i flere kontroverser under årets offseason, sesongoppkjøring og seriespill. Hans forrige lag, Pittsburgh Steelers, holdt ham tilbake i uke 17 i 2018 etter en uoverensstemmelse med QB Ben Roethlisberger. Ikke lenge etter ble han byttet til Oakland Raiders i mars 2019. Typen hjelm Browns brukte bannlyst av NFL da de mente den ikke beskyttet nok. Dette førte til at Brown ikke deltok under trening og sendte to klagemeldinger til NFL som ble avvist. Brown aksepterte etter hvert den nye hjelmtypen og deltok igjen under lagets trening, men etter å ikke ha brukt god nok beskyttelse på føttene i et kuldekammer pådro han seg frostskader som førte til usikkerhet om hvorvidt han kunne stille til kamp for sesongåpningen. Brown la så ut ett lydklipp han hadde spilt inn av Raiders' hovedtrener Jon Gruden og ba om å bli frigitt av laget. Han fikk ønsket oppfylt og signerte snart etter en kontrakt med New England Patriots. Etter voldtektsanklager rettet mot Brown av hans tidligere trener Britney Taylor var det usikkerhet på om han kom til å bli plassert på kommisjonærens unntaksliste, noe som ville hindret ham i å spille, men ligaen har ikke uttalt seg om det, og Brown spilte i Patriots' kamp i uke 2. Den 16. september beskyldte en annen kvinne Brown for seksuell mishandling. Samme dag ble Brown saksøkt av Dr. Victor Prisk, som jobbet med Brown mens han var med Steelers, for $11 500 i ubetalte regninger. Patriots kuttet Brown den 20. september etter at han hadde sendte truende meldinger til den andre anklageren.

Stadioner

Dette er den tredje og siste sesongen hvor Los Angeles Chargers spiller i ROKiT Field, og den fjerde og siste sesongen hvor Los Angeles Rams spiller i United Airlines Field at Los Angeles Memorial Coliseum. De to lagene flytter til SoFi Stadium i Inglewood i California i 2020. Dette blir også Oakland Raiders' siste sesong i RingCentral Coliseum før de flytter til Allegiant Stadium i Las Vegas.
Etter 2019-sesongen har Buffalo Bills muligheten til å avslutte sin leiekontrakt i New Era Field om de er villige til å betale $28 millioner. Dersom de ikke gjør det må laget vente til avtalen går ut i 2022 før de eventuelt kan flytte.

Denver Broncos' navnerettigheter

Den 4. september ble Denver Broncos' hjemmebane omdøpt til Empower Field at Mile High. Broncos hadde vært på jakt etter en partner for navnerettigheter på hjemmebanen siden Sports Authority gikk konkurs i 2016. Empower Retirement, som tilbyr pensjonsplaner i Denver har sponset laget siden 2015, og avtalen er på 21 år, ut 2039, men videre informasjon er hemmeligholdt. Dette er tredje gang at banen skifter navn. Tidligere navn er "Invesco Field at Mile High" (2001–2010), "Sports Authority Field at Mile High" (2011–2017) og "Broncos Stadium at Mile High" – sistnevnte var midlertidig brukt i 2018-sesongen.

Omplassering av Raiders

Oakland Raiders' leieavtale med Oakland-Alameda County Coliseum (endret navn til RingCentral Coliseum etter salg av navnerettigheter i mai 2019) utgikk etter 2018-sesongen. Laget skal flytte til Las Vegas, Nevada når Allegiant Stadium er ferdigstilt i 2020. Eierne av Coliseum har uttrykt et ønske om å ikke la Raiders fortsette å spille der med mindre laget er villige til å betale mer for å dekke det økonomiske tapet Coliseum tar på seg ved å verte Raiders-kamper. I desember 2018 saksøkte byen Oakland laget og NFL for bl.a. ubetalt gjeld, hvor de påstod at omplasseringen av laget er ulovlig, men fremmet ikke et ønske om å tvinge laget til å bli. Raiders har uttrykt at dersom det ble opprettet en kriminalsak mot dem vil de ikke fornye med Coliseum og heller finne seg et annet midlertidig hjem for 2019-sesongen frem til Allegiant Stadium er ferdig. Raiders forsøkte å forhandle frem en leieavtale med Oracle Park i San Francisco før San Francisco 49ers la ned veto på planen da den ville krenket de territorielle rettigheten i NFL. Byens ordfører stilte seg også negativt til å la Raiders spill kampene sine der.
Siden 49ers nektet å gi opp sine territorielle rettigheter ble Raiders tvunget til enten å omforhandle med Coliseum eller finne seg en midlertidig stadion utenfor San Francisco. Både San Antonio (Alamodome) og Tucson, Arizona (Arizona Stadium) viste interesse og har blitt tatt i betraktning av Raiders. Til tross for at Raiders har vært mindre villige til å bruke penger på søksmålet mot dem bestemte laget seg for forhandle med Coliseum for å spille der i 2019; en midlertidig avtale som er avhengig at godkjennelse av Coliseum og ligaen ble annonsert 25. februar.
 Leieavtalen ble godtkjent av Oakland Coliseum Authority, Oaklands byråd, og supervisors i Alameda County den 21. mars.
Coliseum er det siste stadionet bygd for flere idretter som har vært hjem for et lag i NFL og i Major League Baseball (Oakland Athletics). Raiders' kamp den 15. september mot Kansas City Chiefs forventes å være den siste NFL-kampen som spilles på en bane hvor noe av underlaget er laget for baseball.

Media

Dette er det sjette året med de nåværende kringkastingskontraktene med ESPN, CBS, Fox og NBC. Dette inkluderer muligheten til å bytte ettermiddagskamper på søndager mellom CBS og Fox før eller under sesongen (uavhengig av bortelagets conference). NBC sender Sunday Night Football, National Football League Kickoff Game og Thanksgiving-kampen. ESPN sender Monday Night Football og Pro Bowl, hvor sistnevnte også blir sendt på ABC. Fox sender Thursday Night Football sammen med NFL Network, som også streames på Amazon Video og Twitch.tv, som er i sin andre og siste år av kontrakten. Super Bowl LIV sendes på Fox.
ESPN sendte dekning av alle tre dagene av NFL Draft i 2019 på ABC, og erstattet da Fox' dekning med NFL Network i 2018. ABCs dekning rettes inn mot mainstreampublikum og presenteres av det samme panelet som dekker ESPNs College GameDay, mens ESPN og NFL Network skal dekke draftet mer konvensjonelt.
Som en del av et prøveprosjekt som skal var i ett år kan lokale stasjoner i markeder med NFL-lag i noen tilfeller sende dekning av en ekstra NFL-kamp samtidig som laget i det relevante markedet har en kamp, noe som tidligere var mot reglene (denne regelen har allered blitt droppet i Washington, D.C.-markedet når Baltimore Ravens spiller samtidig som Washington Redskins på det motsatte nettverket - Washington, D.C. er et sekundært marked for Ravens, samt for Los Angeles-markedet etter at Rams og Chargers flytte til LA og for hele ligaen i uke 17 siden 2014). Det ble først rapportert at alle mediamarkeder i USA med affiliates av både Fox og CBS kan sende tre hjemmekamper hver uke. Ligaen forklarte senere at lag fremdeles kunne kreve blackouts i noen tilfeller.
Ligaen har muligheten til å avslutte kontrakten sin med DirecTV etter 2019-sesongen. DirecTV har hatt eksklusive rettigheter til NFL Sunday Ticket siden det ble introdusert i 1994.

Endringer i personale

Den 28. februar 2019 annonserte Jason Witten at han trakk seg som ekspertkommentater på Monday Night Football etter en sesong; han returnerte til Dallas Cowboys, hvor han hadde spilt tight end i femten sesonger før han begynte å jobbe for ESPN i 2018. Witten ble ikke erstattet.
Tidligere dommer Jeff Triplette forlot også Monday Night Football som regelanalyst. Han ble erstattet med John Parry, som trakk seg fra dommeryrket samme dag som hans stilling med ESPN ble annonsert; Parry er den tredje regelanalysten ESPN har ansatt på to år, etter Triplette og Gerald Austin.
Steve Tasker forlot CBS etter 21 sesonger med nettverket, hvorav 20 var som ekspertkommentator og én som sidelinjereporter, etter at CBS valgte å ikke fornye Taskers kontrakt. Tasker planlegger å gå over til radio, hvor han vil kommentere kamper på Westwood One i 2019-sesongen.